Filmiske virkemidler

**Billedet**

* Frame, indstilling, scene, sekvens.
* Beskæring: supertotal, total, halvtotal, halvnær, nær, ultranær.
* Perspektiv: fugl, frø og normal, forskudt normalperspektiv, overhead shot (lodret fugl).
* Komposition: et-skud/single, to- og tre-skud, over-the-shoulder. Dybdekomposition, trekantskomposition, symmetrisk komposition, vandrette, lodrette, diagonale eller kælkede linjer.

**Kamera**

* Statisk (ubevægeligt) vs. bevægeligt: håndholdt, steadicam/gimbal, panorering, whip pan, tilt, push in og pull out, travelling, tracking, cirkel, kran, dolly, drone. Desuden: fokusskift, defokus (sløring af baggrund), zoom, crash zoom, vertigo/dolly zoom, roll (billedet roterer).
* Objektivt eller subjektivt (point of view).
* Optik/linse: vidvinkel = bredt synsfelt, normal eller tele = snævert synsfelt.

**Klipning**

* Kontinuitetsklipning eller usynlig klipning (skaber sammenhænge i tid og rum): etableringsskud og klip ind, shot/reverse-shot, klip i blikretning, reaktionsskud, klip på bevægelse, kryds- og parallelklipning, elliptisk klipning, flashback, flashforward, matchcut samt overholdelse af 180-gradersreglen.
* Synlig klipning (synliggør tid og rum). Montage: viser noget nyt i hver indstilling og findes i flere typer, fx etablerende, tidsforkortende, symbolsk, tidsforlængende. Jump cuts, pistolskud, brud på 180-gradersreglen, kontrastklipning.
* Klipperytme: kan fx være hurtig med korte indstillinger eller langsom med lange.
* One-shot eller minimalklipning: når der bruges få, ingen eller skjulte klip.

**Mise-en-scène** eller **scenografi** (det, vi ser foran kameraet)

* Location (fx en prærie), rekvisitter (whisky og revolvere), karaktertyper (cowboys).
* Lys: high key/low key. Naturligt/kunstigt. Blødt/hårdt. Modlys og silhuet.
* Farver: kolde/varme, mættede/umættede, symbolske, colorgrading m.m.

**Lyd**

* Synkron/diegetisk: kan høres af karaktererne. Dialog og anden reallyd. Hvis karaktererne hører musik, der virker som underlægning, taler man om incidentallyd.
* Asynkron/ikke-diegetisk: ikke del af handlingen, høres ikke af karakterer. Fx voice over eller underlægningsmusik, der kan være parafraserende (understøtte stemningen i billederne) eller kontrapunktisk (stå i modsætning til billedernes stemning).
* Forstærket reallyd, off screen-lyd, lydbro, effektlyd, ledemotiv.
* Objektiv eller subjektiv lyd.

**Billedeffekter**

* Slow eller fast motion, overgange, animationer, grafik, split screen m.m.

**Fortæller**

* Alvidende: når kameraet kan følge forskellige karakterer.
* Personal: når kameraet kun følger én karakter.
* Subjektiv: når vi oplever gennem en karakters øjne (point of view).

**Transitions/overgange**

* Man bruger normalt hårde klip mellem indstillinger i en scene.
* Mellem scener kan man bruge overgange/transitions, fx dip to black eller wipe.
* Man kan også skjule klip, fx med en whip pan-transition eller ved at klippe, mens noget i scenen kortvarigt blokerer for billedet.